ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസ് വനിതകളുടെ ഡിസ്കസ് ത്രോയിൽ വെങ്കലം നേടിയ സീമ പുനിയയെ പ്രധാനമന്ത്രി അഭിനന്ദിച്ചു
ഹാങ്ഷൗവിൽ നടക്കുന്ന ഏഷ്യൻ ഗെയിംസ് വനിതകളുടെ ഡിസ്കസ് ത്രോയിൽ വെങ്കലം നേടിയ സീമ പുനിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സമൂഹമാധ്യമമായ ‘എക്സി’ൽ പ്രധാനമന്ത്രി കുറിച്ചതിങ്ങനെ:
“സീമ പുനിയയ്ക്കു പ്രശംസനീയമായ വെങ്കല മെഡൽ. ഡിസ്കസ് ത്രോയിൽ മികച്ച പ്രകടനമാണ് അവർ കാഴ്ചവച്ചത്. അവരുടെ അർപ്പണബോധവും കഠിനാധ്വാനവും ഒരിക്കൽകൂടി രാജ്യത്തിന്റെ അഭിമാനമുയർത്തി.”
NS
(
രാജ്യരക്ഷാ മന്ത്രാലയം
ഇന്ത്യ- കസാഖിസ്ഥാൻ പ്രതിരോധ സഹകരണ വെബിനാറും എക്സ്പോയും നടന്നു
'ലോകത്തിനായി മേക്ക് ഇൻ ഇന്ത്യ, ഇന്ത്യ- കസാഖിസ്ഥാൻ പ്രതിരോധ സഹകരണം' എന്ന വിഷയത്തിൽ വെബിനാറും എക്സ്പോയും ഇന്നലെ ന്യൂഡൽഹിയിൽ നടന്നു. പ്രതിരോധ മന്ത്രാലയത്തിന്റെ ആഭിമുഖ്യത്തിൽ പ്രതിരോധ ഉത്പാദന വകുപ്പും ഫിക്കിയും ചേർന്നാണ് പരിപാടി സംഘടിപ്പിച്ചത്.
വിദേശ സൗഹൃദ രാഷ്ട്രങ്ങളുമായുള്ള പ്രതിരോധ കയറ്റുമതി പ്രോത്സാഹിപ്പിക്കുന്നതിന്റെ ഭാഗമായി വെബ്ബിനാർ പരമ്പര നടന്നുവരുന്നു. അടുത്ത അഞ്ചുവർഷത്തിൽ പ്രതിരോധ കയറ്റുമതി 5 ബില്യൺ ഡോളർ ആയി ഉയർത്താനാണ് ലക്ഷ്യമിടുന്നത്. ഇരു രാജ്യങ്ങളിലെയും അംബാസഡർമാർ, പ്രതിരോധമന്ത്രി തല ഉന്നത ഉദ്യോഗസ്ഥർ എന്നിവർ പങ്കെടുത്തു. പ്രതിരോധ മേഖലയിൽ ഒരുമിച്ചുള്ള ഉൽപാദനത്തിനും വികസനത്തിനും ഉള്ള അവസരങ്ങൾ വർദ്ധിപ്പിക്കുക മാത്രമല്ല ഇരുരാജ്യങ്ങളുടെയും ആവശ്യങ്ങളും പൂർത്തിയാക്കുകയും വേണം എന്ന് വെബിനാറിൽ ചർച്ച ചെയ്തു. 350 ഓളം പേർ പങ്കെടുത്തു. കസാക്കിസ്ഥാൻ കമ്പനികളുടെ ഏഴ് സ്റ്റാളുകൾ ഉൾപ്പെടെ 39 വെർച്യുൽ പ്രദർശന സ്റ്റാളുകൾ എക്സ്പോയിൽ സജ്ജമാക്കിയിരുന്നു.
മന്ത്രിസഭ
കൊല്ക്കത്ത ഈസ്റ്റ് വെസ്റ്റ് മെട്രോ കോറിഡോറിന്റെ പുതുക്കിയ പദ്ധതിച്ചെലവിന് കേന്ദ്രമന്ത്രിസഭയുടെ അംഗീകാരം
12 സ്റ്റേഷനുകള് ഉള്പ്പെടുന്ന പദ്ധതിയുടെ ആകെ നീളം - 16.6 കിലോമീറ്റര്
കൊല്ക്കത്ത ഈസ്റ്റ് വെസ്റ്റ് കോറിഡോറിന്റെ പുതുക്കിയ പദ്ധതിച്ചെലവിന്റെ എസ്റ്റിമേറ്റിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
നടപ്പാക്കല് നയങ്ങളും ലക്ഷ്യങ്ങളും:
റെയില്വേ മന്ത്രാലയത്തിന് കീഴിലുള്ള കേന്ദ്ര പൊതുമേഖലാ സംരംഭമായ  കൊല്ക്കത്ത മെട്രോ റെയില് കോര്പ്പറേഷന് ലിമിറ്റഡാണ് പദ്ധതി നടപ്പാക്കുന്നത്.
പദ്ധതി പൂര്ത്തിയാക്കാന് ആവശ്യമായത് 8575 കോടി രൂപയാണ്. റെയില്വേ മന്ത്രാലയത്തിന്റെ വിഹിതം 3268.27 കോടി രൂപയും ഭവന-നഗരകാര്യ മന്ത്രാലയത്തിന്റെ വിഹിതം 1148.31 കോടി രൂപയും ജപ്പാന് ഇന്റര്നാഷണല് കോപ്പറേഷന് ഏജന്സി  വായ്പ 4158.40 കോടി രൂപയുമാണ്.
5.3 കിലോമീറ്റര് നീളമുള്ള എലിവേറ്റഡ് ഇടനാഴി 14.02.2020 മുതല് കമ്മീഷന് ചെയ്തിരുന്നു. 2021 ഡിസംബറില് പദ്ധതി പൂര്ത്തിയാക്കാനാണു ലക്ഷ്യമിടുന്നത്.
പദ്ധതി പ്രഭാവം
പദ്ധതി ഗതാഗതക്കുരുക്കു കുറയ്ക്കുകയും നഗരവാസികള്ക്ക് കൃത്യമായ യാത്രാസൗകര്യം ഒരുക്കുകയും ചെയ്യും.
ഇന്റര്ചേഞ്ച് ഹബ്ബുകള് നിര്മിച്ച് മെട്രോ, സബ്-അര്ബന് റെയില്വേ, ഫെറി, ബസ് ഗതാഗതം തുടങ്ങി ഒന്നിലധികം ഗതാഗത മാര്ഗങ്ങള് ബന്ധപ്പെടുത്തും.
പദ്ധതിയുടെ ഗുണഫലങ്ങള്:
സുരക്ഷിതവും കാര്യക്ഷമവും പരിസ്ഥിതി സൗഹൃദവുമായ ഗതാഗത സംവിധാനം ജനങ്ങള്ക്കു പ്രയോജനപ്രദമാകും.
യാത്രാ സമയം കുറയും.
ഇന്ധന ഉപഭോഗം കുറയും.
റോഡ് അടിസ്ഥാനസൗകര്യത്തിനുള്ള മൂലധനച്ചെലവുകള് കുറയും.
മലിനീകരണവും അപകടവും കുറയും
മെച്ചപ്പെട്ട ട്രാന്സിറ്റ് ഓറിയന്റഡ് ഡെവലപ്മെന്റ് .
ഇടനാഴിയിലെ ഭൂഭാഗത്തിന്റെ മൂല്യം വര്ധിപ്പിക്കുകയും അധിക വരുമാനം സൃഷ്ടിക്കുകയും ചെയ്യും.
തൊഴിലവസരങ്ങള് സൃഷ്ടിക്കും
'ആത്മനിര്ഭര് ഭാരത്', 'വോക്കല് ഫോര് ലോക്കല്' എന്നിവയുടെ സത്ത ഉള്ക്കൊള്ളുന്നതാണ് ഈ പദ്ധതി.
കുടിവെള്ള, ശുചീകരണ മന്ത്രാലയം
ശുചിത്വ ഭാരത ദൗത്വത്തിന് ജപ്പാന് പ്രധാനമന്ത്രിയുടെ പിന്തുണ
ശുചിത്വ ഭാരത ദൗത്യത്തിന് ജപ്പാന് പ്രധാനമന്ത്രി ശ്രീ. ഷിന്സോ ആബേ തന്റെ ഗവണ്മെന്റിന്റെ പിന്തുണ അറിയിച്ചു. പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് നടക്കുന്ന ക്ലീന് ഇന്ത്യ സംരംഭവുമായി ജപ്പാന് സഹകരിക്കുമെന്നു അദ്ദേഹം അറിയിച്ചു. മഹാത്മാഗാന്ധി അന്താരാഷ്ട്ര ശുചിത്വ സമ്മേളനത്തിന്റെ വിജയകരമായ നടത്തിപ്പിന് ജപ്പാന് പ്രധാനമന്ത്രി ഇന്ത്യയെ അഭിനന്ദിച്ചു.
(ND MRD - 777
റോഡ് ഗതാഗത, ഹൈവേ മന്ത്രാലയം
രാജ്യത്തെ ടോള് പ്ലാസകള്
രാജ്യത്ത്, 2019 ഒക്ടോബര് 31 ലെ കണക്കനുസരിച്ച്ദേശീയപാതകളില് 570 ടോള്പ്ലാസകള് പ്രവര്ത്തിക്കുന്നതായികേന്ദ്ര റോഡ്ഗതാഗത, ദേശീയപാത മന്ത്രി ശ്രീ. നിതിന് ഗഡ്കരി ലോക്സഭയില്അറിയിച്ചു. നാഷണല്ഹൈവേയ്സ്അതോറിറ്റിഓഫ്ഇന്ത്യ  യുടെ പ്ലാസകളില് നിന്ന്24,396.19 കോടിരൂപയാണ്2018-19 സാമ്പത്തിക വര്ഷത്തില്യൂസര് ഫീ ഇനത്തില്ശേഖരിച്ചത്. പ്രതിമാസംശരാശരി 2,033 കോടിരൂപയും പ്രതിദിനം 66.84 കോടിരൂപയുമാണ് ലഭിച്ചത്. ഇതിനുപുറമെ, 2018-19 സാമ്പത്തിക വര്ഷത്തില്ടോള്ഓപ്പറേറ്റ് ട്രാന്സ്ഫര്  ഇളവ്മുഖേന 9681.50 കോടിരൂപ മുന്കൂറായുംലഭിച്ചു.
(GK MRD- 692
പ്രധാനമന്ത്രിയുടെ ഓഫീസ്
എൻഡിആർഎഫ് ടീമിന്റെ രൂപീകരണ ദിനത്തിൽ പ്രധാനമന്ത്രിയുടെ ആശംസ
ദേശീയ ദുരന്ത നിവാരണ സേനയുടെ  ടീമിന് അവരുടെ രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"കഠിനാധ്വാനികളായ എൻഡിആർഎഫ് ടീമിന് അവരുടെ രൂപീകരണ ദിനത്തിൽ ആശംസകൾ. അവർ പല രക്ഷാപ്രവർത്തനങ്ങളിലും ദുരിതാശ്വാസ പ്രവർത്തനങ്ങളിലും മുൻപന്തിയിലാണ്, പലപ്പോഴും വളരെ വെല്ലുവിളി നിറഞ്ഞ സാഹചര്യങ്ങളിലും. എൻഡിആർഎഫ്ന്റെ ധൈര്യവും പ്രൊഫഷണലിസവും അങ്ങേയറ്റം പ്രചോദിപ്പിക്കുന്നതാണ്. അവരുടെ ഭാവി പ്രയത്നങ്ങൾക്ക് ആശംസകൾ.
ഗവണ്മെനുകൾക്കും നയരൂപകർത്താക്കൾക്കും ഒരു പ്രധാന വിഷയമാണ് ദുരന്തനിവാരണം. ദുരന്തങ്ങൾക്ക് ശേഷമുള്ള സാഹചര്യത്തെ ദുരന്തനിവാരണ സംഘങ്ങൾ ലഘൂകരിക്കുന്ന ഒരു പ്രതികരണ സമീപനത്തിന് പുറമേ, ദുരന്തത്തെ പ്രതിരോധിക്കുന്ന അടിസ്ഥാന സൗകര്യങ്ങളെക്കുറിച്ചും നാം ചിന്തിക്കുകയും ഈ വിഷയത്തിൽ ഗവേഷണത്തിനായി ശ്രദ്ധ കേന്ദ്രീകരിക്കുകയും വേണം.
'കോയലിഷൻ ഫോർ ഡിസാസ്റ്റർ റസിലന്റ് ഇൻഫ്രാസ്ട്രക്ചർ' എന്ന രൂപത്തിൽ ഇന്ത്യ ഒരു ശ്രമം നടത്തിയിട്ടുണ്ട്. നമ്മുടെ എൻഡിആർഎഫ് ടീമുകളുടെ കഴിവുകൾ കൂടുതൽ മികവാർന്നതാക്കു ന്നതിനു നാം പ്രവർത്തിക്കുന്നു, അതുവഴി ഏത് വെല്ലുവിളിയിലും പരമാവധി ജീവനും സ്വത്തും സംരക്ഷിക്കാനാകും.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് മാഗ് ബിഹു വേളയിൽ ആശംസിച്ചു
പ്രധാനമന്ത്രി ശ്രീ നരേന്ദ്ര മോദി മാഗ് ബിഹു ദിനത്തിൽ ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"മാഗ് ബിഹുവിന് ആശംസകൾ. ഈ ഉത്സവം പ്രകൃതിയുമായുള്ള നമ്മുടെ ബന്ധം കൂടുതൽ ആഴത്തിലാക്കുകയും ആഹ്ളാദം വർദ്ധിപ്പിക്കുകയും ചെയ്യുമെന്ന് ഞാൻ പ്രതീക്ഷിക്കുന്നു."
Best wishes on Magh Bihu. I hope this festival deepens our bond with nature and furthers the atmosphere of joy. pic.twitter.com/7C44zIZmFz
— Narendra Modi  January 15, 2023
ശാസ്ത്ര സാങ്കേതിക മന്ത്രാലയം
ഗാന്ധിയന് യംഗ് ടെക്നോളജിക്കല് പുരസ്കാരങ്ങൾ കേന്ദ്രമന്ത്രി ഡോ. ഹര്ഷ് വര്ധന് സമ്മാനിച്ചു
സാങ്കേതിക മേഖലകളില് യുവജനങ്ങളുടെ ഗവേഷണങ്ങള്ക്കും പഠനങ്ങള്ക്കും സ്റ്റാര്ട്ടപ്പുകള്ക്കും പ്രോത്സാഹനം നല്കുന്നതിനായുള്ള ഗാന്ധിയന് യംഗ് ടെക്നോളജിക്കല് പുരസ്കാരങ്ങള് കേന്ദ്ര ആരോഗ്യ, കുടുംബക്ഷേമ, ശാസ്ത്ര, സാങ്കേതിക, ഭൗമശാസ്ത്ര മന്ത്രി ഡോ. ഹര്ഷ് വര്ധന് വിതരണം ചെയ്തു. ന്യൂഡല്ഹിയില് വിര്ച്വല് ചടങ്ങിലൂടെയായിരുന്നു അവാര്ഡ് വിതരണം. സ്റ്റുഡന്റ്സ് ഇന്നവേഷൻസ് ഫോര് അഡ്വാന്സ്മെന്റ് ഓഫ് റിസര്ച്ച് എക്സ്പ്ലൊറേഷന്സ് , സൊസൈറ്റി ഫോര് റിസര്ച്ച് ആന്ഡ് ഇനിഷ്യേറ്റീവ്സ് ഫോര് സസ്റ്റൈനബിള് ടെക്നോളജിക്കല് ഇന്നൊവേഷന്സ്  എന്നീ രണ്ടു വിഭാഗങ്ങളിലായി 21 പുരസ്കാരങ്ങളാണ് സമ്മാനിച്ചത്. പ്രത്യേക അഭിനന്ദന പുരസ്കാരങ്ങൾക്ക് 27 പേര് അര്ഹരായി.
കണ്ടുപിടിത്തങ്ങളും പുതുമകളും ശാസ്ത്രീയ പരിഹാരങ്ങളും ജനജീവിതത്തിനു ഗുണപരമായ മാറ്റംവരുത്തുന്നതിനായിരിക്കണമെന്ന് ഡോ. ഹര്ഷ് വര്ധന് പറഞ്ഞു. സിതാരേ-ജിവൈടിഐ വിജയികള്ക്കായി, 89 പബ്ളിക്കേഷനുകള്ക്കും 39 പേറ്റന്റുകള്ക്കും പുറമെ പത്തുകോടി രൂപ വിലമതിക്കുന്ന പുരസ്കാരങ്ങളും നിക്ഷേപങ്ങളുമാണ് ഇതിനോടകം ഒരുക്കിയതെന്നും കേന്ദ്രമന്ത്രി പറഞ്ഞു.
ബയോടെക്നോളജി വകുപ്പ് സെക്രട്ടറി ഡോ. രേണു സ്വരൂപ്, ഡിഎസ്ഐആര് സെക്രട്ടറി ഡോ. ശേഖര് സി. മാണ്ഡെ, സിഎസ്ഐആര് മുന് ഡിജി ഡോ. ആര് എ മാഷേല്കര്, സൃഷ്ടി നെറ്റ്വര്ക്ക് കോര്ഡിനേറ്റര് പ്രൊഫ. അനില് ഗുപ്ത എന്നിവര് ചടങ്ങിൽ പങ്കെടുത്തു.
(Visitor Counter : 160
ഉപരാഷ്ട്രപതിയുടെ കാര്യാലയം
ഇന്ത്യയുടെ ആഭ്യന്തര വിഷയങ്ങളിൽ അഭിപ്രായം പറയുന്നതിൽ നിന്നും വിട്ടു നിൽക്കണമെന്ന് ഉപരാഷ്ട്രപതി മറ്റു രാഷ്ട്രങ്ങളോട് അഭ്യർത്ഥിച്ചു
(ഇന്ത്യയുടെ ആഭ്യന്തര വിഷയങ്ങളിൽ അഭിപ്രായം പറയുന്നതിൽ നിന്നും വിട്ടുനിൽക്കണമെന്ന് ഉപരാഷ്ട്രപതി അയൽ രാജ്യങ്ങൾ ഉൾപ്പെടെ മറ്റു രാഷ്ട്രങ്ങളോട് അഭ്യർത്ഥിച്ചു. ജമ്മുകാശ്മീരിൽ ഭരണഘടനയുടെ 370 അനുഛേദം റദ്ദാക്കിയ നടപടി ഇന്ത്യയുടെ ഐക്യം, അഖണ്ഡത, പരമാധികാരം, സുരക്ഷ എന്നിവ സംരക്ഷിക്കാനുള്ള പൊതുതാൽപര്യ പ്രകാരമായിരുന്നു എന്ന് അദ്ദേഹം പറഞ്ഞു.
മുൻ വിദേശകാര്യമന്ത്രി സുഷമ സ്വരാജിന്റെ ഒന്നാം ചരമവാർഷിക ദിനമായ ഇന്ന്, പഞ്ചാബ് സർവകലാശാല സംഘടിപ്പിച്ച പ്രഥമ സുഷമാസ്വരാജ് മെമ്മോറിയൽ പ്രഭാഷണം നടത്തുകയായിരുന്നു അദ്ദേഹം. ഇന്ത്യ ഒരു പാർലമെന്ററി ജനാധിപത്യ രാജ്യമാണെന്നും അനുച്ഛേദം 370 റദ്ദാക്കാനുള്ള തീരുമാനം പാർലമെന്റിൽ വിശദമായി ചർച്ചചെയ്തു ഭൂരിപക്ഷം അംഗങ്ങളുടെ പിന്തുണ യോടെയാണ് നടപ്പാക്കിയതെന്നും ഉപരാഷ്ട്രപതി പറഞ്ഞു.
കൈകാര്യം ചെയ്ത പദവികളിൽ ഓരോന്നിലും തന്റേതായ വ്യക്തിമുദ്ര പതിപ്പിച്ച മികച്ച ഭരണകർത്താവ് ആയിരുന്നു സുഷമാസ്വരാജ് എന്ന് അദ്ദേഹം അനുസ്മരിച്ചു. ലോക്സഭയിലേക്ക് ഏഴ് പ്രാവശ്യവും നിയമസഭയിലേക്ക് മൂന്നു പ്രാവശ്യവും തിരഞ്ഞെടുക്കപ്പെട്ടത് ജനങ്ങൾക്കിടയിൽ അവരുടെ സ്വീകാര്യത വെളിവാക്കുന്നതാണെന്ന് രാഷ്ട്രപതി കൂട്ടിച്ചേർത്തു.
മികച്ച വാഗ്മി ആയ സുഷമാസ്വരാജ് 1996 ൽ ലോക്സഭയിൽ നടന്ന സംവാദത്തിൽ 'ഭാരതീയത' വ്യാഖ്യാനിച്ച വിധം ഉപരാഷ്ട്രപതി അനുസ്മരിച്ചു. തികഞ്ഞ ദേശസ്നേഹി ആയിരുന്നു സുഷമ സ്വരാജ് എന്ന് അദ്ദേഹം പറഞ്ഞു. എപ്പോഴും അവർ തന്റെ ആശയങ്ങൾ തുറന്നു പറഞ്ഞിരുന്നതായും ഉപരാഷ്ട്രപതി പ്രഭാഷണത്തിൽ പറഞ്ഞു.
ധനകാര്യ മന്ത്രാലയം
15000 കോടി രൂപ ചെലവില് പ്രധാന് മന്ത്രി പിവിടിജി വികസന ദൗത്യം ആരംഭിക്കും
740 ഏകലവ്യ മോഡല് റസിഡന്ഷ്യല് സ്കൂളുകളിലേക്ക് 38800 അധ്യാപകരെയും സഹജീവനക്കാരെയും നിയമിക്കും
കര്ണാടകയില് സുസ്ഥിരമായ ജലസേചനം നല്കുന്നതിനും ഉപരിതല ടാങ്കുകള് നിറയ്ക്കുന്നതിനും 5300 കോടി രൂപയുടെ കേന്ദ്രസഹായം.
പ്രധാനമന്ത്രി ആവാസ് യോജനയ്ക്കുള്ള ചെലവ് 66 ശതമാനം വര്ധിപ്പിക്കാന് നിര്ദ്ദേശിച്ചു
ഭാരത് ഷെയര്ഡ് ഇന്സ്ക്രിപ്ഷനുകളുടെ ശേഖരം ഒരു ഡിജിറ്റല് എപ്പിഗ്രാഫി മ്യൂസിയത്തില് സ്ഥാപിക്കും
ആദ്യഘട്ടത്തില് ഒരു ലക്ഷം പുരാതന ലിഖിതങ്ങളുടെ ഡിജിറ്റല്വല്കരണം
പാവപ്പെട്ട തടവുകാര്ക്ക് സാമ്പത്തിക സഹായം നല്കണം.
ബജറ്റിന്റെ ഗുണഫലങ്ങള് രാജ്യത്തെ സമൂഹത്തിലെ എല്ലാ വിഭാഗങ്ങള്ക്കും ലഭിക്കുന്നുണ്ടെന്ന് ഉറപ്പാക്കാന് സുസ്ഥിരവും ബോധപൂര്വവുമായ ശ്രമം നടക്കുന്നതായി 2023-24 ലെ കേന്ദ്ര ബജറ്റ് ഇന്ന് പാര്ലമെന്റില് അവതരിപ്പിച്ച് കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ശ്രീമതി നിര്മ്മല സീതാരാമന് പറഞ്ഞു, 'വികസനത്തിന്റെ ഫലങ്ങള് എല്ലാ പ്രദേശങ്ങളിലേക്കും പൗരന്മാരിലേക്കും എത്തുന്ന സമ്പന്നവും എല്ലാവരെയും ഉള്ക്കൊള്ളുന്നതുമായ ഒരു ഇന്ത്യയാണ് ഞങ്ങള് വിഭാവനം ചെയ്യുന്നത്'.
മുന്ഗണന 2: ഏറ്റവും താഴേത്തട്ടിൽ എത്തിക്കുക
പ്രധാനമന്ത്രി പിവിടിജി വികസന മിഷന്
ദുര്ബലരായ ആദിവാസി വിഭാഗങ്ങളുടെ  സാമൂഹിക-സാമ്പത്തിക സാഹചര്യങ്ങള് മെച്ചപ്പെടുത്തുന്നതിനായി പ്രധാനമന്ത്രി പിവിടിജി വികസന ദൗത്യം ആരംഭിക്കുമെന്ന് ധനമന്ത്രി പറഞ്ഞു. സുരക്ഷിത പാര്പ്പിടം, ശുദ്ധ കുടിവെള്ളം, ശുചിത്വം, വിദ്യാഭ്യാസം, ആരോഗ്യം, പോഷകാഹാരം, റോഡ്, ടെലികോം കണക്റ്റിവിറ്റി, സുസ്ഥിര ഉപജീവന സാധ്യതകള് തുടങ്ങിയ അടിസ്ഥാന സൗകര്യങ്ങളാണ് ലക്ഷ്യം. അടുത്ത മൂന്ന് വര്ഷത്തിനുള്ളില് പട്ടികവര്ഗ വികസന കര്മപദ്ധതിക്ക് കീഴില് 15,000 കോടി രൂപയുടെ ദൗത്യം നടപ്പാക്കാന് അനുവദിക്കുമെന്നും ധനമന്ത്രി പറഞ്ഞു.
ഏകലവ്യ മോഡല് റസിഡന്ഷ്യല് സ്കൂളുകള്
അടുത്ത മൂന്ന് വര്ഷത്തിനുള്ളില് 3.5 ലക്ഷം ആദിവാസി വിദ്യാര്ത്ഥികള്ക്ക് സേവനം നല്കുന്ന 740 ഏകലവ്യ മോഡല് റസിഡന്ഷ്യല് സ്കൂളുകളിലേക്ക് 38,800 അധ്യാപകരെയും സഹജീവനക്കാരെയും നിയമിക്കുമെന്ന് ധനമന്ത്രി പറഞ്ഞു.
വികസനോന്മുഖ ജില്ലകളും ബ്ലോക്കുകളും പരിപാടി
ആരോഗ്യം, പോഷകാഹാരം, വിദ്യാഭ്യാസം, കൃഷി, ജലവിഭവങ്ങള്, സാമ്പത്തിക ഉള്പ്പെടുത്തല്, നൈപുണ്യ വികസനം, അടിസ്ഥാന അടിസ്ഥാന സൗകര്യങ്ങള് തുടങ്ങി ഒന്നിലധികം മേഖലകളിലായി അവശ്യ ഗവണ്മെന്റ് സേവനങ്ങള് ഉറപ്പാക്കുന്നതിനായി 500 ബ്ലോക്കുകള് ഉള്ക്കൊള്ളുന്ന വികസനോന്മുഖ ബ്ലോക്ക് പരിപാടി ആരംഭിച്ചതായി ധനമന്ത്രി പറഞ്ഞു.
പ്രധാനമന്ത്രി ആവാസ് യോജന
പ്രധാനമന്ത്രി ആവാസ് യോജനയുടെ വിഹിതം 66 ശതമാനം വര്ധിപ്പിച്ച് 79,000 കോടി രൂപയായി ഉയര്ത്താനാണ് ഉദ്ദേശിക്കുന്നത്.
വരള്ച്ച ബാധിത പ്രദേശത്തിനുള്ള വെള്ളം
കര്ണാടകയിലെ വരള്ച്ച ബാധിതമായ മധ്യമേഖലയില്, സുസ്ഥിര സൂക്ഷ്മ ജലസേചനം നല്കുന്നതിനും കുടിവെള്ളത്തിനായി ഉപരിതല ടാങ്കുകള് നിറയ്ക്കുന്നതിനുമായി അപ്പര് ഭദ്ര പദ്ധതിക്ക് 5,300 കോടി രൂപയുടെ കേന്ദ്രസഹായം നല്കും.
ഭാരത് ഷെയര്ഡ് റിപ്പോസിറ്ററി ഓഫ് ഇന്സ്ക്രിപ്ഷന്സ്
ആദ്യഘട്ടത്തില് ഒരു ലക്ഷം പുരാതന ലിഖിതങ്ങള് ഡിജിറ്റല്വല്കരിച്ച് ഡിജിറ്റല് എപ്പിഗ്രാഫി മ്യൂസിയത്തില് 'ഭാരത് ഷെയര്ഡ് റിപ്പോസിറ്ററി ഓഫ് ഇന്സ്ക്രിപ്ഷന്സ്' സ്ഥാപിക്കുമെന്ന് ധനമന്ത്രി പറഞ്ഞു.
പാവപ്പെട്ട തടവുകാര്ക്ക് പിന്തുണ
പിഴയോ ജാമ്യത്തുകയോ താങ്ങാന് കഴിയാതെ ജയിലില് കഴിയുന്ന പാവപ്പെട്ടവര്ക്ക് പിന്തുണ നല്കുന്നതിന് ആവശ്യമായ സാമ്പത്തിക സഹായം നല്കുമെന്ന് ധനമന്ത്രി പറഞ്ഞു.
-NS-
(Visitor Counter : 121
ആഭ്യന്തരകാര്യ മന്ത്രാലയം
കേന്ദ്ര സായുധ പൊലീസ് സേനാ ക്യാന്റീനുകളിലും സ്റ്റോറുകളിലും 2020 ജൂണ് 1 മുതല് സ്വദേശി ഉല്പ്പന്നങ്ങളുടെ മാത്രം വില്പന
(രാജ്യത്തെ കേന്ദ്ര സായുധ പൊലീസ് സേനാ ക്യാന്റീനുകളിലും സ്റ്റോറുകളിലും ഇനി മുതല് തദ്ദേശീയമായി നിര്മ്മിച്ച ഉല്പ്പന്നങ്ങള് മാത്രം വിൽക്കും. ജൂണ് 1 മുതല് ക്യാന്റീനുകളിലും സ്റ്റോറുകളിലും സ്വദേശി ഉല്പ്പന്നങ്ങളുടെ മാത്രം വില്പ്പന നടത്തിയാല് മതിയെന്ന് കേന്ദ്ര ആഭ്യന്തര മന്ത്രാലയം നിര്ദേശിച്ചു.
രാജ്യത്തെ സ്വയം പര്യാപ്തമാക്കുന്നതിനായി ഇന്ത്യയില് നിര്മ്മിച്ച ഉല്പ്പന്നങ്ങള് ഉപയോഗിക്കണമെന്ന് കഴിഞ്ഞ ദിവസം പ്രധാനമന്ത്രി ശ്രീ നരേന്ദ്ര മോദി അഭ്യര്ത്ഥിച്ചിരുന്നു. ഇതിന്റെ ഭാഗമായാണ് ആഭ്യന്തര മന്ത്രാലയത്തിന്റെ നടപടി. ഭാവിയില് ആഗോളതലത്തില് ഇന്ത്യയെ വന് ശക്തിയാക്കി മാറ്റാനുള്ള നടപടിയാണ് പ്രധാനമന്ത്രിയുടെ അഭ്യര്ത്ഥനയെന്ന് ആഭ്യന്തരമന്ത്രി ശ്രീ അമിത് ഷാ പറഞ്ഞു.
ക്യാന്റീനുകളിലും മറ്റും തദ്ദേശീയ ഉല്പ്പന്നങ്ങള് മാത്രം ലഭ്യമാക്കുന്നതിലൂടെ ഏകദേശം 2800 കോടിയുടെ വില്പ്പന നടക്കുമെന്നാണ് പ്രതീക്ഷിക്കുന്നത്. പത്തു ലക്ഷത്തോളം കേന്ദ്ര സായുധ പൊലീസ് സേനാംഗങ്ങളുടെ 50 ലക്ഷത്തോളം വരുന്ന കുടുംബാംഗങ്ങള് സ്വദേശി ഉല്പ്പന്നങ്ങള് ഉപയോഗിക്കും.
എല്ലാവരും നമ്മുടെ നാട്ടില് നിര്മ്മിച്ച ഉല്പ്പന്നങ്ങള് ഉപയോഗിക്കണമെന്ന് ആഭ്യന്തര മന്ത്രി ശ്രീ അമിത് ഷാ പറഞ്ഞു. കൊറോണ മഹാമാരിയുടെ പ്രതിസന്ധി ഘട്ടം അവസരമാക്കി നാം മാറ്റിയെടുക്കണം. സ്വദേശി ഉല്പ്പന്നങ്ങള് ഉപയോഗിക്കുമെന്ന് ഓരോ പൗരനും പ്രതിജ്ഞ ചെയ്താല് അഞ്ചു വര്ഷത്തിനകം രാജ്യത്തിന് സ്വയംപര്യാപ്തത കൈവരിക്കാന് കഴിയും. ഇന്ത്യയെ സ്വയം പര്യാപ്തമാക്കാന് പ്രയത്നിക്കുന്ന പ്രധാനമന്ത്രിയുടെ കരങ്ങള്ക്കു ശക്തിപകരാന് ജനങ്ങള് തദ്ദേശീയ ഉല്പ്പന്നങ്ങളുടെ ഉപയോഗം ശീലമാക്കണമെന്നും ശ്രീ അമിത് ഷാ പറഞ്ഞു.
ന്യൂനപക്ഷകാര്യ മന്ത്രാലയം
കേന്ദ്ര ന്യൂനപക്ഷ കാര്യ മന്ത്രി ശ്രീ മുക്താർ അബ്ബാസ് നഖ്വി വ്യത്യസ്ത സമുദായത്തിൽപ്പെട്ടവർക്കൊപ്പം അന്താരാഷ്ട്ര യോഗ ദിനാചരണത്തിൽ പങ്കാളിയായി
ന്യൂഡൽഹി, ജൂൺ 21, 2020
കേന്ദ്ര ന്യൂനപക്ഷ കാര്യ മന്ത്രി ശ്രീ മുക്താർ അബ്ബാസ് നഖ്വി വ്യത്യസ്ത സമുദായത്തിൽപ്പെട്ടവർക്കൊപ്പം സ്വവസതിയിൽ ആറാമത് അന്താരാഷ്ട്ര യോഗ ദിനാചരണത്തിൽ പങ്കാളിയായി.
ശ്രീ നഖ്വി നിരവധി വർഷങ്ങളായി യോഗ അഭ്യസിക്കുന്നുണ്ട്. ഏതു പ്രായത്തിൽപ്പെട്ടവർക്കും യോഗ ഗുണകരമാണെന്ന് അദ്ദേഹം പറഞ്ഞു.
ലോക ആരോഗ്യത്തിന്റെ കിരീടമായി ഇപ്പോൾ യോഗ മാറി. ആയിരക്കണക്കിന് വർഷം പഴക്കമുള്ള ഇന്ത്യയുടെ സംസ്കാരം ലോക ജനതയുടെ ആരോഗ്യത്തിന്റെ പ്രഭവ കേന്ദ്രമായി തെളിയിക്കപ്പെടുന്നതിൽ നമുക്ക് അഭിമാനിക്കാമെന്നും അദ്ദേഹം പറഞ്ഞു. സമ്മർദ്ദവും മലിനീകരണവും മൂലം മനുഷ്യ മനസും ശരീരവും കഷ്ടതയനുഭവിക്കുന്ന ഈ ഘട്ടത്തിൽ യോഗയ്ക്ക് കൂടുതൽ പ്രാധാന്യമുണ്ടെന്നും ശ്രീ നഖ്വി ചൂണ്ടിക്കാട്ടി
(Visitor Counter : 163
വിദ്യാഭ്യാസ മന്ത്രാലയം
കേന്ദ്ര-സംസ്ഥാന സര്ക്കാര് സ്ഥാപനങ്ങളുടെ അധ്യാപക പരിശീലന കോഴ്സുകൾക്ക് കേന്ദ്ര മാനവവിഭവശേഷി മന്ത്രാലയത്തിന്റെ മുൻകാല പ്രാബല്യത്തോടെയുള്ള അംഗീകാരം
കേന്ദ്ര-സംസ്ഥാന സര്ക്കാര് സ്ഥാപനങ്ങള് നടത്തുന്ന അധ്യാപക പരിശീലന കോഴ്സുകള്ക്ക് മുന്കാല പ്രാബല്യത്തോടെ അംഗീകാരം നല്കി കേന്ദ്ര മാനവവിഭവശേഷി മന്ത്രാലയം വിജ്ഞാപനം പുറപ്പെടുവിച്ചു. കേന്ദ്ര മാനവവിഭവശേഷി മന്ത്രി ശ്രീ രമേഷ് പൊഖ്രിയാല് നിഷാങ്ക് ന്യൂ ഡല്ഹിയില് അറിയിച്ചതാണ് ഇക്കാര്യം. ഇക്കഴിഞ്ഞ മെയ് 12ാം തിയതിയാണ് ഇത് സംബന്ധിച്ച രണ്ടു വിജ്ഞാപനങ്ങളും പുറത്തിറക്കിയത്. നിലവില് ദേശീയ അധ്യാപക വിദ്യാഭ്യാസ കൗണ്സിലിന്റെ  അംഗീകാരമില്ലാതെയാണ് ഈ പരിശീലനപരിപാടികള് നടത്തുന്നത്. ബന്ധപ്പെട്ട വിദ്യാര്ത്ഥികളുടെ താല്പര്യം പരിഗണിച്ചാണ് തീരുമാനമെന്ന് കേന്ദ്രമന്ത്രി പറഞ്ഞു.
കോഴ്സുകളുടെ അംഗീകാരത്തിന് മുന്കാല പ്രാബല്യം
ഇത്തരം കോഴ്സുകള്ക്ക് അംഗീകാരം നല്കുന്നതിനായി1993 ലെ എന്.സി.ടി.ഇ നിയമത്തില് ഭേദഗതിവരുത്താനാനുള്ള കേന്ദ്ര മാനവവിഭവശേഷി മന്ത്രാലയത്തിന്റെ ശ്രമത്തെ തുടര്ന്നാണിത്.2019 ജനുവരി 11 ന് ഇത് സംബന്ധിച്ച നിയമഭേദഗതി പാര്ലമെന്റിന്റെ ഇരുസഭകളുടെയും അംഗീകാരം ലഭിച്ച ശേഷം വിജ്ഞാപനം ചെയ്തു.
2017-2018 അക്കാദമിക് വര്ഷം വരെയുളള കോഴ്സുകള്ക്ക് മാത്രമായിരിക്കും മുന്കാല അംഗീകാരം ലഭിക്കുക. ഈ കാലാവധിക്കുള്ളില് കോഴ്സ് വിജയിച്ചവരുടെ സര്ട്ടിഫിക്കറ്റിനും അംഗീകാരം ലഭിക്കും. ഭാവിയില് അംഗീകാരമില്ലാത്ത കോഴ്സുകള് നടത്തുന്നതിനോ പിന്നീട് കോഴ്സുകള്ക്ക് അംഗീകാരം നല്കണമെന്ന് ആവശ്യപ്പെട്ട് കേന്ദ്രത്തെ സമീപിക്കാനോ സ്ഥാപനങ്ങളെ അനുവദിക്കില്ല.
കേന്ദ്ര, സംസ്ഥാന സര്ക്കാരുകള്ക്ക് കീഴിലുള്ള 23സ്ഥാപനങ്ങളിലെ 13,000 ത്തോളം വിദ്യാര്ത്ഥികള്ക്ക് ഇതിന്റെ പ്രയോജനം ലഭിക്കും. 17,000ത്തോളം അധ്യാപകര്ക്കും ഇതിന്റെ ഗുണം ലഭിക്കും. നിലവില് ഇവര് നേടിയ സര്ട്ടിഫിക്കറ്റിന് വിജ്ഞാപനത്തിലൂടെ നിയമപരമായ സാധുത ലഭിക്കും.
പ്രധാനമന്ത്രിയുടെ ഓഫീസ്
ഡോ. ശ്യാമ പ്രസാദ് മുഖർജിയുടെ ജയന്തി ദിനത്തിൽ പ്രധാനമന്ത്രിയുടെ പ്രണാമം
പ്രധാനമന്ത്രി ശ്രീ നരേന്ദ്ര മോദി ഡോ. ശ്യാമ പ്രസാദ് മുഖർജിയുടെ സംഭാവനകളെ സ്മരിക്കുകയും അദ്ദേഹത്തിന്റെ ജയന്തി ദിനത്തിൽ അദ്ദേഹത്തിന് ശ്രേഷ്ഠമായ ആദരാഞ്ജലികൾ അർപ്പിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"ഡോ. ശ്യാമ പ്രസാദ് മുഖർജിയുടെ ജയന്തി ദിനത്തിൽ ആദരാഞ്ജലികൾ. ഇന്ത്യയുടെ വികസനത്തിന് പ്രത്യേകിച്ച് വാണിജ്യം, വ്യവസായം തുടങ്ങിയ മേഖലകളിൽ നൽകിയ സംഭാവനകൾക്ക് അദ്ദേഹം എക്കാലവും ആദരിക്കപ്പെടും. പാണ്ഡിത്യത്തിലും, ബുദ്ധി വൈഭവത്തിലും പ്രശസ്തനായിരുന്നു അദ്ദേഹം."
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
സാങ്കേതിക വിദ്യയുടെയും സമൂഹപങ്കാളിത്തത്തിന്റെയും സഹായത്താല് കോവിഡിനെ നേരിട്ട് ഒഡിഷ
രാജ്യം മുഴുവന് ഒറ്റക്കെട്ടായി കോവിഡ് 19 നെ നേരിടുമ്പോള് സാങ്കേതിക വിദ്യയും സമൂഹപങ്കാളിത്തവും ഉപയോഗിച്ച് വൈറസിനെതിരെ ഒഡിഷ നടത്തുന്ന പോരാട്ടം ശ്രദ്ധേയമാകുന്നു. സാങ്കേതിക വിദ്യ ഉപയോഗിച്ചും പ്രാദേശിക ഭരണ സംവിധാനം ശക്തിപ്പെടുത്തിയുമാണ് ഒഡീഷ കോവിഡിനെതിരായ പോരാട്ടത്തില് വ്യത്യസ്ത മാതൃക സൃഷ്ടിക്കുന്നത്.
ഒഡിഷ വികസിപ്പിച്ച സചേതക് ആപ്പ് വഴി രോഗബാധിതരെയും രോഗം ഗുരുതരമായി ബാധിക്കാന് സാധ്യതയുള്ള പ്രായമായവരടക്കമുള്ള വിഭാഗങ്ങളെയും കണ്ടെത്തി അവര്ക്കാവശ്യമായ പരിചരണവും ചികിത്സയും നല്കുന്നു. ഇതിനായി ഐടി മേഖലയുടെ സാധ്യതയും ഗ്രാമമുഖ്യന്മാരുടെ  ഇടപെടലും ഒരുപോലെ പ്രയോജനപ്പെടുത്തുന്നു.
ഭുവനേശ്വര് മുനിസിപ്പല് കോര്പ്പറേഷന്റെ നിയന്ത്രണത്തിലുള്ള സചേതക് ആപ്പ് മുതിര്ന്ന പൗരന്മാരെ നിരന്തരം നിരീക്ഷിക്കുകയും കോവിഡ് ലക്ഷണങ്ങള് കണ്ടാല് ഉടന് ആവശ്യമായ നടപടികള് സ്വീകരിക്കുകയുമാണു ചെയ്യുന്നത്.
സംസ്ഥാന സര്ക്കാര് സര്പഞ്ചുകള്ക്ക് 2005ലെ ദുരന്തനിവാരണ നിയമത്തിലെ 51-ാം വകുപ്പ് പ്രകാരം ജില്ലാ കലക്ടര്മാര്ക്കുള്ള അധികാരങ്ങള് നല്കിയും കോവിഡിനെതിരായ പോരാട്ടത്തെ കൂടുതല് ശക്തിപ്പെടുത്തുന്നു. നിരീക്ഷണത്തിന് കൂടുതല് സഹായകമാകുന്ന നടപടിയാണ് ഇത്. കൂടാതെ സൗജന്യ ടെലി മെഡിസിന് ഹെല്പ്പ്ലൈന് സേവനവും  ഏര്പ്പെടുത്തിയിട്ടുണ്ട്. നിലവിലുള്ള 104 ഹെല്പ് ലൈന് നമ്പറിനു പുറമെയാണിത്.
കോവിഡ് രോഗികളെ പരിചരിക്കാനായി 1.72 ലക്ഷം ആരോഗ്യപ്രവര്ത്തകര്ക്ക് പ്രത്യേക പരിശീലനവും ഒഡിഷ സര്ക്കാര് നല്കി.
(
പ്രധാനമന്ത്രിയുടെ ഓഫീസ്
പ്രധാനമന്ത്രിക്ക് ഗ്രീസ് പ്രസിഡന്റ് ‘ഗ്രാൻഡ് ക്രോസ് ഓഫ് ദി ഓർഡർ ഓഫ് ഓണർ’ സമ്മാനിച്ചു
ഗ്രീസ് പ്രസിഡന്റ് കാതറിന സകെല്ലരോപൗലോ പ്രധാനമന്ത്രി ശ്രീ നരേന്ദ്ര മോദിക്ക് ‘ദി ഗ്രാൻഡ് ക്രോസ് ഓഫ് ദി ഓർഡർ ഓഫ് ഓണർ’ നൽകി ആദരിച്ചു.
1975-ലാണ് ഈ ബഹുമതി നൽകിത്തുടങ്ങിയത്. ബഹുമതിയായി സമ്മാനിക്കുന്ന നക്ഷത്രത്തിന്റെ മുൻവശത്ത് അഥീന ദേവിയുടെ ശിരസ്സ് ചിത്രീകരിച്ചിട്ടുണ്ട്. “നീതിപതികളെ മാത്രമേ ആദരിക്കാവൂ” എന്ന് അതിൽ കുറിച്ചിട്ടുണ്ട്.
ഗ്രീസിന്റെ യശസുയർത്തുന്നതിനു സംഭാവനയേകിയ പ്രധാനമന്ത്രിമാർക്കും പ്രമുഖ വ്യക്തികൾക്കുമാണ് ഗ്രീസ് പ്രസിഡന്റ് ‘ഗ്രാന്റ് ക്രോസ് ഓഫ് ദി ഓർഡർ ഓഫ് ഓണർ’ സമ്മാനിക്കുന്നത്.
“പ്രധാനമന്ത്രി നരേന്ദ്ര മോദി എന്ന വ്യക്തിയിലൂടെ, ഇന്ത്യയിലെ സൗഹൃദ് ജനതയ്ക്ക് ബഹുമതി നൽകുന്നു” – എന്ന് സമ്മാനപത്രത്തിൽ പറയുന്നു.
“ഈ സന്ദർശന വേളയിൽ, തന്റെ രാജ്യത്തിന്റെ ആഗോള വ്യാപ്തിക്ക് അശ്രാന്തമായി പ്രോത്സാഹനമേകുകയും, ഇന്ത്യയുടെ സാമ്പത്തിക പുരോഗതിക്കും സമൃദ്ധിക്കും വേണ്ടി ആസൂത്രിതമായി പ്രവർത്തിക്കുകയും, ധീരമായ പരിഷ്കാരങ്ങൾ കൊണ്ടുവരികയും ചെയ്യുന്ന രാഷ്ട്രതന്ത്രജ്ഞനായ ഇന്ത്യൻ പ്രധാനമന്ത്രിയെ ഗ്രീസ് ആദരിക്കുന്നു. പരിസ്ഥിതി സംരക്ഷണവും കാലാവസ്ഥാ വ്യതിയാനവും അന്താരാഷ്ട്ര പ്രവർത്തനത്തിന്റെ മുൻഗണനകളിൽ കൊണ്ടുവന്ന രാഷ്ട്രതന്ത്രജ്ഞൻ.” – സമ്മാനപത്രത്തിൽ പറയുന്നു.
പരസ്പര താൽപ്പര്യമുള്ള മേഖലകളിൽ ഗ്രീക്ക്-ഇന്ത്യ സൗഹൃദം തന്ത്രപരമായി പ്രോത്സാഹിപ്പിക്കുന്നതിൽ പ്രധാനമന്ത്രി ശ്രീ മോദിയുടെ നിർണായക സംഭാവനയും അംഗീകരിക്കപ്പെട്ടിട്ടുണ്ട്.
ഗ്രീസ് പ്രസിഡന്റ് കാതറിന സകെല്ലരോപൗലോയ്ക്കും ഗവണ്മെന്റിനും ജനങ്ങൾക്കും നന്ദി അറിയിച്ച് പ്രധാനമന്ത്രി എക്സിൽ സന്ദേശം പോസ്റ്റ് ചെയ്തു.
പ്രധാനമന്ത്രിയുടെ ഓഫീസ്
ചാര്ട്ടേര്ഡ്അക്കൗണ്ടന്റ്മാരുടെ ദിനത്തില് പ്രധാനമന്ത്രിയുടെആശംസ
ചാര്ട്ടേര്ഡ്അക്കൗണ്ടന്റ്മാരുടെ ദിനത്തില്പ്രധാനമന്ത്രി ശ്രീ. നരേന്ദ്ര മോദിചാര്ട്ടേര്ഡ്അക്കൗണ്ടന്റ്മാര്ക്ക്ആശംസകള് നേര്ന്നു.
('കഠിനാധ്വാനികളായചാര്ട്ടേര്ഡ്അക്കൗണ്ടന്റ്മാരുടെസാഹോദര്യമാണ് നമ്മുടെ സമൂഹത്തില്കോര്പ്പറേറ്റ് ഭരണംമെച്ചപ്പെടുത്തുകയും, സത്യസന്ധതയുടെസംസ്ക്കാരം പരിപോഷിപ്പിക്കുകയുംചെയ്യുന്നത്. സാമ്പത്തിക അഭിവൃദ്ധി മെച്ചപ്പെടുത്തുന്നതിലുംചാര്ട്ടേര്ഡ്അക്കൗണ്ടന്റുമാര്സുപ്രധാന പങ്ക് വഹിക്കുന്നു. ഇന്ന്സി.എ. ദിനത്തില്എല്ലാചാര്ട്ടേര്ഡ്അക്കൗണ്ടന്റ്മാര്ക്കുംഅവരുടെ ഭാവിഉദ്യമങ്ങള്ക്ക്എന്റെആശംസകള്,'പ്രധാനമന്ത്രി പറഞ്ഞു.
ND MRD– 360
പ്രധാനമന്ത്രിയുടെ ഓഫീസ്
ആശൂറാ ദിനത്തിൽ ഹസ്രത്ത് ഇമാം ഹുസൈന്റെ  ത്യാഗങ്ങൾ പ്രധാനമന്ത്രി അനുസ്മരിച്ചു
ന്യൂഡൽഹി : 29 ജൂലൈ 2023
ആശൂറാ ദിനത്തിൽ ഹസ്രത്ത് ഇമാം ഹുസൈന്റെ  നടത്തിയ ത്യാഗങ്ങൾ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
പ്രധാനമന്ത്രി ട്വീറ്റ് ചെയ്തു:
"ഹസ്രത്ത് ഇമാം ഹുസൈൻ  നടത്തിയ ത്യാഗങ്ങൾ അനുസ്മരിക്കുന്നു. നീതിയുടെയും മാനുഷിക മഹത്വത്തിന്റെയും ആദർശങ്ങളോടുള്ള അദ്ദേഹത്തിന്റെ ധൈര്യവും പ്രതിബദ്ധതയും ശ്രദ്ധേയമാണ്."
DS/SKS
--ND--
(
ഭവന, നഗരദാരിദ്ര ലഘൂകരണ മന്ത്രാലയം
അനൗപചാരിക മേഖലയിലെ തൊഴിലവസരങ്ങള് വര്ദ്ധിപ്പിക്കാന് ദേശീയ നഗര ഉപജീവന ദൗത്യത്തിനു കീഴില് പ്രത്യേക കര്മ്മ പദ്ധതി
നഗരങ്ങളിലെ ദാരിദ്ര്യം കുറയ്ക്കാനുദ്ദേശിച്ചു നടപ്പിലാക്കുന്ന ദേശീയ നഗര ഉപജീവന ദൗത്യത്തിന്റെ പരിരക്ഷ, അനൗപചാരിക സമ്പദ് വ്യവസ്ഥയിലെ കൂടുതല് മേഖലകളിലേക്കു കൂടി ലഭ്യമാക്കുമെന്ന് കേന്ദ്ര ഭവന, നഗരകാര്യ സഹമന്ത്രി  ശ്രീ. ഹര്ദീപ് സിംഗ് പുരി ന്യൂഡല്ഹിയില് അറിയിച്ചു. നാഷണല് ഇന്സ്റ്റിറ്റ്യൂട്ട് ഓഫ് അര്ബന് അഫയേര്സ് അനൗപചാരിക തൊഴില് മേഖലയിലെ വനിതകളുമായി ചേര്ന്ന് സംഘടിപ്പിച്ച ശില്പ്പശാലയെ അഭിസംബോധന ചെയ്യുകയായിരുന്നു അദ്ദേഹം.
നഗരങ്ങളിലെ അനൗപചാരിക തൊഴില് മേഖലയിലെ തൊഴിലവസരങ്ങള് വര്ദ്ധിപ്പിക്കാന് ദേശീയ നഗര ഉപജീവന ദൗത്യത്തിന്റെ സാധ്യതകള് ഉപയോഗിച്ച് പുതിയ കര്മ്മ പദ്ധതിക്ക് രൂപം നല്കുമെന്നും ശ്രീ. ഹര്ദീപ് സിംഗ് പുരി വ്യക്തമാക്കി.
അനൗപചാരിക തൊഴില് മേഖലയായ ഖര മാലിന്യ നിര്മ്മാര്ജ്ജനത്തില് മാലിന്യം നീക്കം ചെയ്യുന്നവരുടെ സംഭാവനയെ കേന്ദ്ര മന്ത്രി പ്രശംസിച്ചു.
AM MRD –405
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 198.76 കോടി ഡോസ് വാക്സിൻ.
(രാജ്യത്ത് നിലവിൽ ചികിത്സയിലുള്ളത് 1,28,690 പേർ; ചികിത്സയിലുള്ളത് ആകെ രോഗബാധിതരുടെ 0.30 %
കഴിഞ്ഞ 24 മണിക്കൂറിനിടെ 14 ,553 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,29,68,533 ആയി; രോഗമുക്തി നിരക്ക് 98.50 %
കഴിഞ്ഞ 24 മണിക്കൂറിൽ 18,257 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.22 %; പ്രതിവാര രോഗസ്ഥിരീകരണ നിരക്ക് 4.08 %
ആകെ നടത്തിയത് 86.66 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത്4 ,32 777 0 പരിശോധനകൾ
IE
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഗ്രാമ പ്രദേശങ്ങളിൽ ഐ പി പി ബി-യുടെ വിന്യാസം
ന്യൂ ഡൽഹി: മാർച്ച് 25, 2022
ഇന്ത്യൻ പോസ്റ്റ് പേയ്മെന്റ് ബാങ്ക് - ഐ പി പി ബി-യിലൂടെ 1.36 ലക്ഷത്തിൽ കൂടുതൽ പോസ്റ്റ് ഓഫീസുകളിൽ ബാങ്കിങ് സേവനങ്ങൾ നൽകി വരുന്നു. കൂടാതെ, വീടുകളിൽ ബാങ്കിങ് സേവനങ്ങൾ എത്തിച്ചു നല്കുന്നതിനായി ഏകദേശം 1.89 ലക്ഷം പോസ്റ്റ്മാൻമാർക്കും ഗ്രാമീൺ ഡാക് സേവകന്മാർക്കും സ്മാർട്ട് ഫോണും ബയോമെട്രിക് ഉപകരണങ്ങളും നൽകി കഴിഞ്ഞു. യൂട്ടിലിറ്റി ബില്ലുകൾ, ഡയറക്റ്റ്-റ്റൂ-ഹോം/മൊബൈൽ റീചാർജുകൾ, EMI തുടങ്ങിയ ബിൽ പേയ്മെൻറ്റുകൾ, അക്കൗണ്ട് ഡെബിറ്റിലൂടെയോ പണം അടയ്ക്കുന്നതിലൂടെയോ നടത്താൻ ഉള്ള സൗകര്യവും ഇതിൽ ഉൾപ്പെടുന്നു.
രാജ്യത്തുടനീളം 1.5 ലക്ഷം പോസ്റ്റ് ഓഫീസുകൾ അടിസ്ഥാന ബാങ്കിങ് സംവിധാനവുമായി ബന്ധിപ്പിച്ചിട്ടുണ്ട്. ഇത് ഗ്രാമീണ മേഖലകളിൽ ഉള്ള ഉപഭോക്താകൾക്ക് സാമ്പത്തിക സേവനങ്ങൾ, എ ടി എം/ഇന്റർനെറ് ബാങ്കിങ് തുടങ്ങിയ സൗകര്യങ്ങൾ ലഭ്യമാക്കുന്നു. കൂടാതെ, ഇത്തരം ഉപഭോക്താകൾക്ക് പോസ്റ്റ് ഓഫീസ് സേവിങ്സ് അക്കൗണ്റ്റുകളിൽ നിന്ന് പണം ബാങ്ക് അക്കൗണ്ടുകളിലേക്കും തിരിച്ചും കൈമാറ്റം ചെയ്യാൻ സാധിക്കും.
വാർത്താവിനിമയ സഹമന്ത്രി ശ്രീ ദേവുസിങ് ചൗഹാൻ ഇന്ന് രാജ്യ സഭയിൽ രേഖ മൂലം നൽകിയ മറുപടിയിൽ ആണ് ഈ കാര്യം അറിയിച്ചത്.
RRTN
(Visitor Counter : 99
പ്രധാനമന്ത്രിയുടെ ഓഫീസ്
പ്രധാനമന്ത്രി മോദിയെ ഭൂട്ടാന് പ്രധാനമന്ത്രി അഭിനന്ദനം അറിയിച്ചു
പ്രധാനമന്ത്രി മോദിയെ ഭൂട്ടാന് പ്രധാനമന്ത്രി ടെലിഫോണില് അഭിനന്ദനം അറിയിച്ചു.ലോക സഭാ തിരഞ്ഞെടുപ്പിലെ വിജയത്തിന് പ്രധാനമന്ത്രി ശ്രീ. നരേന്ദ്ര മോദിയെ ഭൂട്ടാന് പ്രധാനമന്ത്രി ഡോ. ലോത്തെ ഷെറിംഗ് ടെലിഫോണില് വിളിച്ച് അഭിനന്ദനം അറിയിച്ചു.
പ്രധാനമന്ത്രി ശ്രീ. മോദി ഇന്ത്യയ്ക്ക് നല്കിയ ശക്തമായ നേതൃത്വത്തെ ഡോ. ലോത്തെ ഷെറിംഗ് പ്രകീര്ത്തിച്ചു. മോദിയുടെ വീക്ഷണത്തിലും നേതൃത്വത്തിലും ഇന്ത്യ ഇനിയും വന് നേട്ടങ്ങള് കൈവരിക്കുമെന്നും അദ്ദേഹം പ്രത്യാശ പ്രകടിപ്പിച്ചു.
പ്രധാനമന്ത്രി ശ്രീ. നരേന്ദ്ര മോദി ഭൂട്ടാന് പ്രധാനമന്ത്രിക്ക് നന്ദി അറിയിച്ചു.
ഇന്ത്യയും ഭൂട്ടാനും തമ്മിലുള്ള പ്രത്യേകവും ഉദാത്തവുമായ ഉഭയകക്ഷി ബന്ധം കൂടുതല് ശക്തവും ആഴത്തിലുള്ളതുമാക്കുന്നതിന് പ്രധാനമന്ത്രി ഡോ. ലോത്തെ ഷെറിംഗിനോടൊപ്പം തുടര്ന്നും പ്രവര്ത്തിക്കാനുള്ള തന്റെ പ്രതിബദ്ധത അദ്ദേഹം ആവര്ത്തിച്ച് വ്യക്തമാക്കി.
ND/MRD
(Visitor Counter : 56
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
അന്താരാഷ്ട്ര യോഗാദിനത്തിന്റെ പ്രാരംഭ പരിപാടി കേരളത്തിലും സംഘടിപ്പിച്ചു
കേന്ദ്ര കമ്മ്യൂണിക്കേഷന് മന്ത്രാലയയത്തിന് കീഴിലുള്ള തപാല് വകുപ്പ് അന്താരാഷ്ട്ര യോഗാദിനത്തിന്റെ പ്രാരംഭ പരിപാടി സംഘടിപ്പിച്ചു. സംസ്ഥാനത്തു ഫോര്ട്ട് കൊച്ചിയിലെ പോസ്റ്റ് മാസ്റ്റര് ജനറലിന്റെ പൈതൃക കെട്ടിടം, മൂന്നാര്, കാസര്കോട്ടെ ബേക്കല് ഫോര്ട്ട്, കൊല്ലത്തെ തങ്കശ്ശേരി ഫോര്ട്ട്, കോഴിക്കോട് മാനാഞ്ചിറ മൈതാനം എന്നിവിടങ്ങളിലായിരുന്നു പരിപാടികള്. 2000 ലധികം പോസ്റ്റ് ഓഫീസുകള് യോഗാഭ്യാസ പരിപാടികളില് പങ്കെടുത്തു . 2022 ജൂണ് 21 നാണ് അന്താരാഷ്ട്രായോഗാ ദിനമായി ആചരിക്കുന്നത്.
(Visitor Counter : 50